Document ID: 32014R0518

Title and Content:
ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) αριθ. 518/2014 ΤΗΣ ΕΠΙΤΡΟΠΉΣ της 5ης Μαρτίου 2014 για τροποποίηση των κατ' εξουσιοδότηση κανονισμών της Επιτροπής (ΕΕ) αριθ. 1059/2010, (ΕΕ) αριθ. 1060/2010, (ΕΕ) αριθ. 1061/2010, (ΕΕ) αριθ. 1062/2010, (ΕΕ) αριθ. 626/2011, (ΕΕ) αριθ. 392/2012, (ΕΕ) αριθ. 874/2012, (ΕΕ) αριθ. 665/2013, (ΕΕ) αριθ. 811/2013 και (ΕΕ) αριθ. 812/2013 όσον αφορά την επισήμανση των συνδεόμενων με την ενέργεια προϊόντων στο διαδίκτυο (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 2010/30/ΕΕ του Ευρωπαϊκού Κοινοβουλίου και του Συμβουλίου, της 19ης Μαΐου 2010, για την επισήμανση της κατανάλωσης ενέργειας και λοιπών πόρων από τα σχετικά προϊόντα μέσω της επισήμανσης και της παροχής ομοιόμορφων πληροφοριών σχετικά με αυτά (1), και ιδίως τα άρθρα 7 και 10, Εκτιμώντας τα ακόλουθα: (1) Σύμφωνα με την οδηγία 2010/30/ΕΕ, η Επιτροπή οφείλει να καθορίζει τις λεπτομέρειες που αφορούν την επισήμανση των συνδεόμενων με την ενέργεια προϊόντων, με την έκδοση κατ' εξουσιοδότηση πράξεων που περιέχουν μέτρα τα οποία εξασφαλίζουν ότι στους υποψήφιους τελικούς χρήστες παρέχονται οι πληροφορίες που περιλαμβάνονται στην ετικέτα και στο δελτίο προϊόντος όταν τα προϊόντα πωλούνται εξ αποστάσεως, συμπεριλαμβανομένων ταχυδρομικών παραγγελιών, παραγγελιών μέσω καταλόγου, τηλεπωλήσεων ή μέσω του διαδικτύου. (2) Επί του παρόντος, προβλέπεται ότι σε περίπτωση εξ αποστάσεως πωλήσεων οι πληροφορίες επί της ετικέτας πρέπει να εμφανίζονται με προκαθορισμένη σειρά. Ωστόσο, δεν υφίσταται προς το παρόν απαίτηση εμφάνισης της ίδιας της ετικέτας ή του δελτίου προϊόντος. Συνεπώς, στην περίπτωση των εξ αποστάσεως πωλήσεων επηρεάζεται η δυνατότητα των τελικών χρηστών να λαμβάνουν καλύτερα τεκμηριωμένες αποφάσεις σχετικά με τις αγορές τους, επειδή δεν καθοδηγούνται από τη χρωματική κλίμακα της ετικέτας ούτε ενημερώνονται ποια κατηγορία ενεργειακής επισήμανσης είναι η καλύτερη για την ομάδα προϊόντων ούτε τους παρέχονται οι πρόσθετες πληροφορίες που περιέχονται στο δελτίο. (3) Οι εξ αποστάσεως πωλήσεις μέσω του διαδικτύου καταλαμβάνουν όλο και σημαντικότερο μερίδιο πωλήσεων συνδεόμενων με την ενέργεια προϊόντων. Στις διαδικτυακές πωλήσεις, είναι δυνατή η απεικόνιση της ετικέτας και του δελτίου χωρίς να προκαλείται πρόσθετος διοικητικός φόρτος. Συνεπώς, οι έμποροι πρέπει να αναρτούν την ετικέτα και το δελτίο όταν πωλούν διαδικτυακά. (4) Προκειμένου να εμφανίζονται στο διαδίκτυο η ετικέτα και το δελτίο, οι προμηθευτές πρέπει για κάθε μοντέλο συνδεόμενου με την ενέργεια προϊόντος να παρέχουν στους εμπόρους ηλεκτρονική εκδοχή της ετικέτας και του δελτίου, π.χ. η οποία να διατίθεται σε ιστότοπο από τον οποίο οι έμποροι να μπορούν να τα καταφορτώσουν. (5) Προκειμένου να εφαρμοστούν οι απαιτήσεις του παρόντος κανονισμού στο πλαίσιο των συνήθων κύκλων οικονομικής δραστηριότητας, πρέπει να υποχρεωθούν οι προμηθευτές να παρέχουν την ετικέτα και το δελτίο σε ηλεκτρονική μορφή μόνο για τα νέα μοντέλα, συμπεριλαμβανομένης της αναβάθμισης των υφιστάμενων μοντέλων, που πρακτικά σημαίνει εκείνα με νέο αναγνωριστικό μοντέλου. Η παροχή της ηλεκτρονικής ετικέτας και του ηλεκτρονικού δελτίου για τα υπάρχοντα μοντέλα πρέπει να είναι προαιρετική. (6) Επειδή για την εμφάνιση της ετικέτας και του δελτίου δίπλα στο προϊόν ενδέχεται να απαιτείται περισσότερος χώρος στην οθόνη, πρέπει να καθίσταται δυνατή η εμφάνισή τους με τη χρήση ένθετης απεικόνισης. (7) Συνεπώς, πρέπει να τροποποιηθούν αναλόγως οι κατ' εξουσιοδότηση κανονισμοί της Επιτροπής (ΕΕ) αριθ. 1059/2010 (2), (ΕΕ) αριθ. 1060/2010 (3), (ΕΕ) αριθ. 1061/2010 (4), (ΕΕ) αριθ. 1062/2010 (5), (ΕΕ) αριθ. 626/2011 (6), (ΕΕ) αριθ. 392/2012 (7), (ΕΕ) αριθ. 874/2012 (8), (ΕΕ) αριθ. 665/2013 (9), (ΕΕ) αριθ. 811/2013 (10) και (ΕΕ) αριθ. 812/2013 (11), ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τροποποιήσεις του εκτελεστικού κανονισμού (ΕΕ) αριθ. 1059/2010 Ο εκτελεστικός κανονισμός (ΕΕ) αριθ. 1059/2010 τροποποιείται ως εξής: 1) Το άρθρο 3 τροποποιείται ως εξής: α) Προστίθεται το ακόλουθο στοιχείο στ): «στ) για κάθε μοντέλο οικιακού πλυντηρίου πιάτων που διατίθεται στην αγορά από την 1η Ιανουαρίου 2015 με νέο αναγνωριστικό μοντέλου, να παρέχεται στους εμπόρους ηλεκτρονική ετικέτα με τη μορφή και τις πληροφορίες που καθορίζονται στο παράρτημα I. Επιπλέον, η ηλεκτρονική ετικέτα είναι δυνατόν να παρέχεται στους εμπόρους για άλλα μοντέλα οικιακών πλυντηρίων πιάτων·». β) Προστίθεται το ακόλουθο στοιχείο ζ): «ζ) για κάθε μοντέλο οικιακού πλυντηρίου πιάτων που διατίθεται στην αγορά από την 1η Ιανουαρίου 2015 με νέο αναγνωριστικό μοντέλου, να παρέχεται στους εμπόρους ηλεκτρονικό δελτίο προϊόντος όπως καθορίζεται στο παράρτημα II. Επιπλέον, το ηλεκτρονικό δελτίο προϊόντος είναι δυνατόν να παρέχεται στους εμπόρους για άλλα μοντέλα οικιακών πλυντηρίων πιάτων.». 2) Στο άρθρο 4, το στοιχείο β) αντικαθίσταται από το ακόλουθο κείμενο: «β) τα προσφερόμενα προς πώληση, μίσθωση ή αγορά με δόσεις οικιακά πλυντήρια πιάτων, όταν δεν μπορεί να αναμένεται ότι ο τελικός χρήστης θα δει εκτεθειμένο το οικιακό πλυντήριο πιάτων, διατίθενται στην αγορά με τις πληροφορίες που παρέχουν οι προμηθευτές σύμφωνα με το παράρτημα IV. Ωστόσο, όταν η προσφορά γίνεται μέσω του διαδικτύου και παρέχονται ηλεκτρονική ετικέτα και ηλεκτρονικό δελτίο προϊόντος σύμφωνα με το άρθρο 3 στοιχεία στ) και ζ), εφαρμόζονται οι διατάξεις του παραρτήματος VIII·». 3) Προστίθεται νέο παράρτημα VIII σύμφωνα με το παράρτημα I του παρόντος κανονισμού. Άρθρο 2 Τροποποιήσεις του εκτελεστικού κανονισμού (ΕΕ) αριθ. 1060/2010 Ο εκτελεστικός κανονισμός (ΕΕ) αριθ. 1060/2010 τροποποιείται ως εξής: 1) Το άρθρο 3 τροποποιείται ως εξής: α) Προστίθεται το ακόλουθο στοιχείο στ): «στ) για κάθε μοντέλο οικιακής ψυκτικής συσκευής που διατίθεται στην αγορά από την 1η Ιανουαρίου 2015 με νέο αναγνωριστικό μοντέλου, να παρέχεται στους εμπόρους ηλεκτρονική ετικέτα με τη μορφή και τις πληροφορίες που καθορίζονται στο παράρτημα II. Επιπλέον, η ηλεκτρονική ετικέτα είναι δυνατόν να παρέχεται στους εμπόρους για άλλα μοντέλα οικιακών ψυκτικών συσκευών·». β) Προστίθεται το ακόλουθο στοιχείο ζ): «ζ) για κάθε μοντέλο οικιακής ψυκτικής συσκευής που διατίθεται στην αγορά από την 1η Ιανουαρίου 2015 με νέο αναγνωριστικό μοντέλου, να παρέχεται στους εμπόρους ηλεκτρονικό δελτίο προϊόντος όπως καθορίζεται στο παράρτημα III. Επιπλέον, το ηλεκτρονικό δελτίο προϊόντος είναι δυνατόν να παρέχεται στους εμπόρους για άλλα μοντέλα οικιακών ψυκτικών συσκευών.». 2) Στο άρθρο 4, το στοιχείο β) αντικαθίσταται από το ακόλουθο κείμενο: «β) οι προσφερόμενες προς πώληση, μίσθωση ή αγορά με δόσεις οικιακές ψυκτικές συσκευές, όταν δεν μπορεί να αναμένεται ότι ο τελικός χρήστης θα δει εκτεθειμένο το προϊόν, διατίθενται στην αγορά με τις πληροφορίες που παρέχουν οι προμηθευτές σύμφωνα με το παράρτημα V. Ωστόσο, όταν η προσφορά γίνεται μέσω του διαδικτύου και παρέχονται ηλεκτρονική ετικέτα και ηλεκτρονικό δελτίο προϊόντος σύμφωνα με το άρθρο 3 στοιχεία στ) και ζ), εφαρμόζονται οι διατάξεις του παραρτήματος X·». 3) Προστίθεται νέο παράρτημα X σύμφωνα με το παράρτημα II του παρόντος κανονισμού. Άρθρο 3 Τροποποιήσεις του εκτελεστικού κανονισμού (ΕΕ) αριθ. 1061/2010 Ο εκτελεστικός κανονισμός (ΕΕ) αριθ. 1061/2010 τροποποιείται ως εξής: 1) Το άρθρο 3 τροποποιείται ως εξής: α) Προστίθεται το ακόλουθο στοιχείο στ): «στ) για κάθε μοντέλο οικιακού πλυντηρίου ρούχων που διατίθεται στην αγορά από την 1η Ιανουαρίου 2015 με νέο αναγνωριστικό μοντέλου, να παρέχεται στους εμπόρους ηλεκτρονική ετικέτα με τη μορφή και τις πληροφορίες που καθορίζονται στο παράρτημα I. Επιπλέον, η ηλεκτρονική ετικέτα είναι δυνατόν να παρέχεται στους εμπόρους για άλλα μοντέλα οικιακών πλυντηρίων ρούχων·». β) Προστίθεται το ακόλουθο στοιχείο ζ): «ζ) για κάθε μοντέλο οικιακού πλυντηρίου ρούχων που διατίθεται στην αγορά από την 1η Ιανουαρίου 2015 με νέο αναγνωριστικό μοντέλου, να παρέχεται στους εμπόρους ηλεκτρονικό δελτίο προϊόντος όπως καθορίζεται στο παράρτημα II. Επιπλέον, το ηλεκτρονικό δελτίο προϊόντος είναι δυνατόν να παρέχεται στους εμπόρους για άλλα μοντέλα οικιακών πλυντηρίων ρούχων.». 2) Στο άρθρο 4, το στοιχείο β) αντικαθίσταται από το ακόλουθο κείμενο: «β) τα προσφερόμενα προς πώληση, μίσθωση ή αγορά με δόσεις οικιακά πλυντήρια ρούχων, όταν δεν μπορεί να αναμένεται ότι ο τελικός χρήστης θα δει εκτεθειμένο το προϊόν, διατίθενται στην αγορά με τις πληροφορίες που παρέχουν οι προμηθευτές σύμφωνα με το παράρτημα IV. Ωστόσο, όταν η προσφορά γίνεται μέσω του διαδικτύου και παρέχονται ηλεκτρονική ετικέτα και ηλεκτρονικό δελτίο προϊόντος σύμφωνα με το άρθρο 3 στοιχεία στ) και ζ), εφαρμόζονται οι διατάξεις του παραρτήματος VIII·». 3) Προστίθεται νέο παράρτημα VIII σύμφωνα με το παράρτημα III του παρόντος κανονισμού. Άρθρο 4 Τροποποιήσεις του εκτελεστικού κανονισμού (ΕΕ) αριθ. 1062/2010 Ο εκτελεστικός κανονισμός (ΕΕ) αριθ. 1062/2010 τροποποιείται ως εξής: 1) Το άρθρο 3 τροποποιείται ως εξής: α) Στην παράγραφο 1 προστίθεται το ακόλουθο στοιχείο στ): «στ) για κάθε μοντέλο τηλεόρασης που διατίθεται στην αγορά από την 1η Ιανουαρίου 2015 με νέο αναγνωριστικό μοντέλου, να παρέχεται στους εμπόρους ηλεκτρονική ετικέτα με τη μορφή και τις πληροφορίες που καθορίζονται στο παράρτημα V. Επιπλέον, η ηλεκτρονική ετικέτα είναι δυνατόν να παρέχεται στους εμπόρους για άλλα μοντέλα τηλεοράσεων·». β) Στην παράγραφο 1 προστίθεται το ακόλουθο στοιχείο ζ): «ζ) για κάθε μοντέλο τηλεόρασης που διατίθεται στην αγορά από την 1η Ιανουαρίου 2015 με νέο αναγνωριστικό μοντέλου, να παρέχεται στους εμπόρους ηλεκτρονικό δελτίο προϊόντος όπως καθορίζεται στο παράρτημα III. Επιπλέον, το ηλεκτρονικό δελτίο προϊόντος είναι δυνατόν να παρέχεται στους εμπόρους για άλλα μοντέλα τηλεοράσεων.». 2) Στο άρθρο 4, το στοιχείο β) αντικαθίσταται από το ακόλουθο κείμενο: «β) οι προσφερόμενες προς πώληση, μίσθωση ή αγορά με δόσεις τηλεοράσεις, όταν δεν μπορεί να αναμένεται ότι ο τελικός χρήστης θα δει εκτεθειμένη την τηλεόραση, διατίθενται στην αγορά με τις πληροφορίες που παρέχουν οι προμηθευτές σύμφωνα με το παράρτημα VI. Ωστόσο, όταν η προσφορά γίνεται μέσω του διαδικτύου και παρέχονται ηλεκτρονική ετικέτα και ηλεκτρονικό δελτίο προϊόντος σύμφωνα με το άρθρο 3 παράγραφος 1 στοιχεία στ) και ζ), εφαρμόζονται οι διατάξεις του παραρτήματος IX·». 3) Προστίθεται νέο παράρτημα IX σύμφωνα με το παράρτημα IV του παρόντος κανονισμού. Άρθρο 5 Τροποποιήσεις του εκτελεστικού κανονισμού (ΕΕ) αριθ. 626/2011 Ο εκτελεστικός κανονισμός (ΕΕ) αριθ. 626/2011 τροποποιείται ως εξής: 1) Το άρθρο 3 τροποποιείται ως εξής: α) Στην παράγραφο 1 προστίθεται το ακόλουθο στοιχείο η): «η) για κάθε μοντέλο κλιματιστικού που διατίθεται στην αγορά από την 1η Ιανουαρίου 2015 με νέο αναγνωριστικό μοντέλου και συμμορφώνεται με τις τάξεις ενεργειακής απόδοσης που καθορίζονται στο παράρτημα II, να παρέχεται στους εμπόρους ηλεκτρονική ετικέτα με τη μορφή και τις πληροφορίες που καθορίζονται στο παράρτημα III. Επιπλέον, η ηλεκτρονική ετικέτα είναι δυνατόν να παρέχεται στους εμπόρους για άλλα μοντέλα κλιματιστικών·». β) Στην παράγραφο 1 προστίθεται το ακόλουθο στοιχείο θ): «θ) για κάθε μοντέλο κλιματιστικού που διατίθεται στην αγορά από την 1η Ιανουαρίου 2015 με νέο αναγνωριστικό μοντέλου, να παρέχεται στους εμπόρους ηλεκτρονικό δελτίο προϊόντος όπως καθορίζεται στο παράρτημα IV. Επιπλέον, το ηλεκτρονικό δελτίο προϊόντος είναι δυνατόν να παρέχεται στους εμπόρους για άλλα μοντέλα κλιματιστικών.». 2) Στο άρθρο 4, το στοιχείο β) αντικαθίσταται από το ακόλουθο κείμενο: «β) τα προσφερόμενα προς πώληση, μίσθωση ή αγορά με δόσεις κλιματιστικά, όταν δεν μπορεί να αναμένεται ότι ο τελικός χρήστης θα δει εκτεθειμένο το προϊόν, διατίθενται στην αγορά με τις πληροφορίες που παρέχουν οι προμηθευτές σύμφωνα με τα παραρτήματα IV και VI. Ωστόσο, όταν η προσφορά γίνεται μέσω του διαδικτύου και παρέχονται ηλεκτρονική ετικέτα και ηλεκτρονικό δελτίο προϊόντος σύμφωνα με το άρθρο 3 παράγραφος 1 στοιχεία η) και θ), εφαρμόζονται οι διατάξεις του παραρτήματος IX·». 3) Προστίθεται νέο παράρτημα IX σύμφωνα με το παράρτημα V του παρόντος κανονισμού. Άρθρο 6 Τροποποιήσεις του εκτελεστικού κανονισμού (ΕΕ) αριθ. 392/2012 Ο εκτελεστικός κανονισμός (ΕΕ) αριθ. 392/2012 τροποποιείται ως εξής: 1) Το άρθρο 3 τροποποιείται ως εξής: α) Προστίθεται το ακόλουθο στοιχείο στ): «στ) για κάθε μοντέλο οικιακού στεγνωτηρίου ρούχων που διατίθεται στην αγορά από την 1η Ιανουαρίου 2015 με νέο αναγνωριστικό μοντέλου, να παρέχεται στους εμπόρους ηλεκτρονική ετικέτα με τη μορφή και τις πληροφορίες που καθορίζονται στο παράρτημα I. Επιπλέον, η ηλεκτρονική ετικέτα είναι δυνατόν να παρέχεται στους εμπόρους για άλλα μοντέλα οικιακών στεγνωτηρίων ρούχων·». β) Προστίθεται το ακόλουθο στοιχείο ζ): «ζ) για κάθε μοντέλο οικιακού στεγνωτηρίου ρούχων που διατίθεται στην αγορά από την 1η Ιανουαρίου 2015 με νέο αναγνωριστικό μοντέλου, να παρέχεται στους εμπόρους ηλεκτρονικό δελτίο προϊόντος όπως καθορίζεται στο παράρτημα II. Επιπλέον, το ηλεκτρονικό δελτίο προϊόντος είναι δυνατόν να παρέχεται στους εμπόρους για άλλα μοντέλα οικιακών στεγνωτηρίων ρούχων.». 2) Στο άρθρο 4, το στοιχείο β) αντικαθίσταται από το ακόλουθο κείμενο: «β) τα προσφερόμενα προς πώληση, μίσθωση ή αγορά με δόσεις οικιακά στεγνωτήρια ρούχων, όταν δεν μπορεί να αναμένεται ότι ο τελικός χρήστης θα δει εκτεθειμένο το προϊόν, όπως προβλέπεται στο άρθρο 7 της οδηγίας 2010/30/ΕΕ, να διατίθενται στην αγορά με τις πληροφορίες που παρέχουν οι προμηθευτές σύμφωνα με το παράρτημα IV του παρόντος κανονισμού. Ωστόσο, όταν η προσφορά γίνεται μέσω του διαδικτύου και παρέχονται ηλεκτρονική ετικέτα και ηλεκτρονικό δελτίο προϊόντος σύμφωνα με το άρθρο 3 στοιχεία στ) και ζ), εφαρμόζονται οι διατάξεις του παραρτήματος VIII·». 3) Προστίθεται νέο παράρτημα VIII σύμφωνα με το παράρτημα VI του παρόντος κανονισμού. Άρθρο 7 Τροποποιήσεις του εκτελεστικού κανονισμού (ΕΕ) αριθ. 874/2012 Ο εκτελεστικός κανονισμός (ΕΕ) αριθ. 874/2012 τροποποιείται ως εξής: 1) Το άρθρο 3 τροποποιείται ως εξής: α) Στην παράγραφο 1 προστίθεται το ακόλουθο στοιχείο στ): «στ) για κάθε μοντέλο ηλεκτρικών λαμπτήρων που διατίθεται στην αγορά από την 1η Ιανουαρίου 2015 με νέο αναγνωριστικό μοντέλου, να παρέχεται στους εμπόρους ηλεκτρονική ετικέτα με τη μορφή και τις πληροφορίες που καθορίζονται σημείο 1 του παραρτήματος I. Επιπλέον, η ηλεκτρονική ετικέτα είναι δυνατόν να παρέχεται στους εμπόρους για άλλα μοντέλα ηλεκτρικών λαμπτήρων.». β) Στην παράγραφο 2 προστίθεται το ακόλουθο στοιχείο ε): «ε) για κάθε μοντέλο φωτιστικών που διατίθεται στην αγορά από την 1η Ιανουαρίου 2015 με νέο αναγνωριστικό μοντέλου, να παρέχεται στους εμπόρους ηλεκτρονική ετικέτα με τη μορφή και τις πληροφορίες που καθορίζονται σημείο 2 του παραρτήματος I. Επιπλέον, η ηλεκτρονική ετικέτα είναι δυνατόν να παρέχεται στους εμπόρους για άλλα μοντέλα φωτιστικών.». 2) Το άρθρο 4 τροποποιείται ως εξής: α) Στην παράγραφο 1, το στοιχείο α) αντικαθίσταται από το ακόλουθο κείμενο: «α) τα προσφερόμενα προς πώληση, μίσθωση ή αγορά με δόσεις μοντέλα, όταν δεν μπορεί να αναμένεται ότι ο τελικός ιδιοκτήτης θα δει εκτεθειμένο το προϊόν, διατίθενται στην αγορά με τις πληροφορίες που παρέχουν οι προμηθευτές σύμφωνα με το παράρτημα IV. Ωστόσο, όταν η προσφορά γίνεται μέσω του διαδικτύου και παρέχεται ηλεκτρονική ετικέτα σύμφωνα με το άρθρο 3 παράγραφος 1 στοιχείο στ), εφαρμόζονται οι διατάξεις του παραρτήματος VIII·». β) Στην παράγραφο 2 προστίθεται το ακόλουθο στοιχείο δ): «δ) κάθε μοντέλο που προσφέρεται προς πώληση, μίσθωση ή αγορά με δόσεις μέσω του διαδικτύου και για το οποίο παρέχεται ηλεκτρονική ετικέτα σύμφωνα με το άρθρο 3 παράγραφος 2 στοιχείο ε) συνοδεύεται από την ετικέτα σύμφωνα με το παράρτημα VIII.». 3) Προστίθεται νέο παράρτημα VIII σύμφωνα με το παράρτημα VII του παρόντος κανονισμού. Άρθρο 8 Τροποποιήσεις του εκτελεστικού κανονισμού (ΕΕ) αριθ. 665/2013 Ο εκτελεστικός κανονισμός (ΕΕ) αριθ. 665/2013 τροποποιείται ως εξής: 1) Το άρθρο 3 τροποποιείται ως εξής: α) Στην παράγραφο 1 προστίθεται το ακόλουθο στοιχείο στ): «στ) για κάθε μοντέλο ηλεκτρικής σκούπας που διατίθεται στην αγορά από την 1η Ιανουαρίου 2015 με νέο αναγνωριστικό μοντέλου, να παρέχεται στους εμπόρους ηλεκτρονική ετικέτα με τη μορφή και τις πληροφορίες που καθορίζονται στο παράρτημα II. Επιπλέον, η ηλεκτρονική ετικέτα είναι δυνατόν να παρέχεται στους εμπόρους για άλλα μοντέλα ηλεκτρικών σκουπών·». β) Στην παράγραφο 1 προστίθεται το ακόλουθο στοιχείο ζ): «ζ) για κάθε μοντέλο ηλεκτρικής σκούπας που διατίθεται στην αγορά από την 1η Ιανουαρίου 2015 με νέο αναγνωριστικό μοντέλου, να παρέχεται στους εμπόρους ηλεκτρονικό δελτίο προϊόντος όπως καθορίζεται στο παράρτημα III. Επιπλέον, το ηλεκτρονικό δελτίο προϊόντος είναι δυνατόν να παρέχεται στους εμπόρους για άλλα μοντέλα ηλεκτρικών σκουπών.». 2) Στο άρθρο 4, το στοιχείο β) αντικαθίσταται από το ακόλουθο κείμενο: «β) οι προσφερόμενες προς πώληση, μίσθωση ή αγορά με δόσεις ηλεκτρικές σκούπες, όταν δεν μπορεί να αναμένεται ότι ο τελικός χρήστης θα δει εκτεθειμένο το προϊόν, όπως προβλέπεται στο άρθρο 7 της οδηγίας 2010/30/ΕΕ, να διατίθενται στην αγορά με τις πληροφορίες που παρέχουν οι προμηθευτές σύμφωνα με το παράρτημα V του παρόντος κανονισμού. Ωστόσο, όταν η προσφορά γίνεται μέσω του διαδικτύου και παρέχονται ηλεκτρονική ετικέτα και ηλεκτρονικό δελτίο προϊόντος σύμφωνα με το άρθρο 3 παράγραφος 1 στοιχεία στ) και ζ), εφαρμόζονται οι διατάξεις του παραρτήματος VIII·». 3) Προστίθεται νέο παράρτημα VIII σύμφωνα με το παράρτημα VIII του παρόντος κανονισμού. Άρθρο 9 Τροποποιήσεις του εκτελεστικού κανονισμού (ΕΕ) αριθ. 811/2013 Ο εκτελεστικός κανονισμός (ΕΕ) αριθ. 811/2013 τροποποιείται ως εξής: 1) Το άρθρο 3 τροποποιείται ως εξής: α) Στην παράγραφο 1 πρώτο εδάφιο προστίθεται το ακόλουθο στοιχείο στ): «στ) για κάθε μοντέλο θερμαντήρα χώρου το οποίο συμμορφώνεται με τις τάξεις ενεργειακής απόδοσης της εποχιακής θέρμανσης χώρου που καθορίζονται στο σημείο 1 του παραρτήματος II, να παρέχεται στους εμπόρους ηλεκτρονική ετικέτα με τη μορφή και τις πληροφορίες που καθορίζονται στο σημείο 1.1 του παραρτήματος III·». β) Στην παράγραφο 1 πρώτο εδάφιο προστίθεται το ακόλουθο στοιχείο ζ): «ζ) για κάθε μοντέλο θερμαντήρα χώρου να παρέχεται στους εμπόρους ηλεκτρονικό δελτίο προϊόντος όπως καθορίζεται στο σημείο 1 του παραρτήματος IV, και ειδικότερα για τα μοντέλα θερμαντήρων χώρου με αντλία θερμότητας, να παρέχεται στους εμπόρους ηλεκτρονικό δελτίο προϊόντος τουλάχιστον για τη μονάδα παραγωγής θερμότητας.». γ) Στην παράγραφο 1 προστίθεται το ακόλουθο εδάφιο: «Από τις 26 Σεπτεμβρίου 2019, για κάθε μοντέλο θερμαντήρα νερού το οποίο συμμορφώνεται με τις τάξεις ενεργειακής απόδοσης της θέρμανσης νερού που καθορίζονται στο σημείο 1 του παραρτήματος II, να παρέχεται στους εμπόρους ηλεκτρονική ετικέτα με τη μορφή και τις πληροφορίες που καθορίζονται στο σημείο 1.2 του παραρτήματος III.». δ) Στην παράγραφο 2 πρώτο εδάφιο προστίθεται το ακόλουθο στοιχείο στ): «στ) για κάθε μοντέλο θερμαντήρα συνδυασμένης λειτουργίας το οποίο συμμορφώνεται με τις τάξεις ενεργειακής απόδοσης της εποχιακής θέρμανσης χώρου και θέρμανσης νερού που καθορίζονται στα σημεία 1 και 2 του παραρτήματος II, να παρέχεται στους εμπόρους ηλεκτρονική ετικέτα με τη μορφή και τις πληροφορίες που καθορίζονται στο σημείο 2.1 του παραρτήματος III·». ε) Στην παράγραφο 2 πρώτο εδάφιο προστίθεται το ακόλουθο στοιχείο ζ): «ζ) για κάθε μοντέλο θερμαντήρα συνδυασμένης λειτουργίας να παρέχεται στους εμπόρους ηλεκτρονικό δελτίο προϊόντος όπως καθορίζεται στο σημείο 2 του παραρτήματος IV, και ειδικότερα για μοντέλα θερμαντήρων συνδυασμένης λειτουργίας με αντλία θερμότητας, να παρέχεται στους εμπόρους ηλεκτρονικό δελτίο προϊόντος τουλάχιστον για τη μονάδα παραγωγής θερμότητας·». στ) Στην παράγραφο 2 προστίθεται το ακόλουθο εδάφιο: «Από τις 26 Σεπτεμβρίου 2019, για κάθε μοντέλο θερμαντήρα συνδυασμένης λειτουργίας το οποίο συμμορφώνεται με τις τάξεις ενεργειακής απόδοσης της εποχιακής θέρμανσης χώρου και τις τάξεις ενεργειακής απόδοσης θέρμανσης νερού που καθορίζονται στα σημεία 1 και 2 του παραρτήματος II, να παρέχεται στους εμπόρους ηλεκτρονική ετικέτα με τη μορφή και τις πληροφορίες που καθορίζονται στο σημείο 2.2 του παραρτήματος III.». ζ) Στην παράγραφο 3 προστίθεται το ακόλουθο στοιχείο γ): «γ) για κάθε μοντέλο ρυθμιστή θερμοκρασίας να παρέχεται στους εμπόρους ηλεκτρονικό δελτίο προϊόντος όπως καθορίζεται στο σημείο 3 του παραρτήματος IV.». η) Στην παράγραφο 4 προστίθεται το ακόλουθο στοιχείο γ): «γ) για κάθε μοντέλο ηλιακής συσκευής να παρέχεται στους εμπόρους ηλεκτρονικό δελτίο προϊόντος όπως καθορίζεται στο σημείο 4 του παραρτήματος IV.». θ) Στην παράγραφο 5 προστίθεται το ακόλουθο στοιχείο στ): «στ) για κάθε μοντέλο συγκροτήματος θερμαντήρα χώρου, ρυθμιστή θερμοκρασίας και ηλιακής συσκευής το οποίο συμμορφώνεται με τις τάξεις ενεργειακής απόδοσης της εποχιακής θέρμανσης χώρου που καθορίζονται στο σημείο 1 του παραρτήματος II, να παρέχεται στους εμπόρους ηλεκτρονική ετικέτα με τη μορφή και τις πληροφορίες που καθορίζονται στο σημείο 3 του παραρτήματος III·». ι) Στην παράγραφο 5 προστίθεται το ακόλουθο στοιχείο ζ): «ζ) για κάθε μοντέλο συγκροτήματος θερμαντήρα χώρου, ρυθμιστή θερμοκρασίας και ηλιακής συσκευής, να παρέχεται στους εμπόρους ηλεκτρονικό δελτίο προϊόντος όπως καθορίζεται στο σημείο 5 του παραρτήματος IV.». ια) Στην παράγραφο 6 προστίθεται το ακόλουθο στοιχείο στ): «στ) για κάθε μοντέλο συγκροτήματος θερμαντήρα συνδυασμένης λειτουργίας, ρυθμιστή θερμοκρασίας και ηλιακής συσκευής το οποίο συμμορφώνεται με τις τάξεις ενεργειακής απόδοσης της εποχιακής θέρμανσης χώρου και τις τάξεις ενεργειακής απόδοσης θέρμανσης νερού που καθορίζονται στα σημεία 1 και 2 του παραρτήματος II, να παρέχεται στους εμπόρους ηλεκτρονική ετικέτα με τη μορφή και τις πληροφορίες που καθορίζονται στο σημείο 4 του παραρτήματος III·». ιβ) Στην παράγραφο 6 προστίθεται το ακόλουθο στοιχείο ζ): «ζ) για κάθε μοντέλο συγκροτήματος θερμαντήρα συνδυασμένης λειτουργίας, ρυθμιστή θερμοκρασίας και ηλιακής συσκευής, να παρέχεται στους εμπόρους ηλεκτρονικό δελτίο προϊόντος όπως καθορίζεται στο σημείο 6 του παραρτήματος IV.». 2) Το άρθρο 4 τροποποιείται ως εξής: α) Στην παράγραφο 1, το στοιχείο β) αντικαθίσταται από το ακόλουθο κείμενο: «β) οι προσφερόμενοι προς πώληση, μίσθωση ή αγορά με δόσεις θερμαντήρες χώρου, όταν δεν μπορεί να αναμένεται ότι ο τελικός χρήστης θα δει εκτεθειμένο τον θερμαντήρα χώρου, διατίθενται στην αγορά με τις πληροφορίες που παρέχουν οι προμηθευτές σύμφωνα με το σημείο 1 του παραρτήματος VI, εκτός αν η προσφορά γίνεται μέσω διαδικτύου, οπότε εφαρμόζονται οι διατάξεις του παραρτήματος IX·». β) Στην παράγραφο 2, το στοιχείο β) αντικαθίσταται από το ακόλουθο κείμενο: «β) οι προσφερόμενοι προς πώληση, μίσθωση ή αγορά με δόσεις θερμαντήρες συνδυασμένης λειτουργίας, όταν δεν μπορεί να αναμένεται ότι ο τελικός χρήστης θα δει εκτεθειμένο τον θερμαντήρα συνδυασμένης λειτουργίας, διατίθενται στην αγορά με τις πληροφορίες που παρέχουν οι προμηθευτές σύμφωνα με το σημείο 2 του παραρτήματος VI, εκτός αν η προσφορά γίνεται μέσω διαδικτύου, οπότε εφαρμόζονται οι διατάξεις του παραρτήματος IX·». γ) Στην παράγραφο 3, το στοιχείο β) αντικαθίσταται από το ακόλουθο κείμενο: «β) τα προσφερόμενα προς πώληση, μίσθωση ή αγορά με δόσεις συγκροτήματα θερμαντήρα χώρου, ρυθμιστή θερμοκρασίας και ηλιακής συσκευής, όταν δεν μπορεί να αναμένεται ότι ο τελικός χρήστης θα δει εκτεθειμένο το συγκρότημα θερμαντήρα χώρου, ρυθμιστή θερμοκρασίας και ηλιακής συσκευής, διατίθενται στην αγορά με τις πληροφορίες που παρέχουν οι προμηθευτές σύμφωνα με το σημείο 3 του παραρτήματος VI, εκτός αν η προσφορά γίνεται μέσω διαδικτύου, οπότε εφαρμόζονται οι διατάξεις του παραρτήματος IX·». δ) Στην παράγραφο 4, το στοιχείο β) αντικαθίσταται από το ακόλουθο κείμενο: «β) τα προσφερόμενα προς πώληση, μίσθωση ή αγορά με δόσεις συγκροτήματα θερμαντήρα συνδυασμένης λειτουργίας, ρυθμιστή θερμοκρασίας και ηλιακής συσκευής, όταν δεν μπορεί να αναμένεται ότι ο τελικός χρήστης θα δει εκτεθειμένο το συγκρότημα θερμαντήρα συνδυασμένης λειτουργίας, ρυθμιστή θερμοκρασίας και ηλιακής συσκευής, διατίθενται στην αγορά με τις πληροφορίες που παρέχουν οι προμηθευτές σύμφωνα με το σημείο 4 του παραρτήματος VI, εκτός αν η προσφορά γίνεται μέσω διαδικτύου, οπότε εφαρμόζονται οι διατάξεις του παραρτήματος IX·». 3) Το παράρτημα VI τροποποιείται σύμφωνα με το παράρτημα IX του παρόντος κανονισμού. 4) Προστίθεται νέο παράρτημα IX σύμφωνα με το παράρτημα IX του παρόντος κανονισμού. Άρθρο 10 Τροποποιήσεις του εκτελεστικού κανονισμού (ΕΕ) αριθ. 812/2013 Ο εκτελεστικός κανονισμός (ΕΕ) αριθ. 812/2013 τροποποιείται ως εξής: 1) Το άρθρο 3 τροποποιείται ως εξής: α) Στην παράγραφο 1 πρώτο εδάφιο προστίθεται το ακόλουθο στοιχείο στ): «στ) για κάθε μοντέλο θερμαντήρα νερού το οποίο συμμορφώνεται με τις τάξεις ενεργειακής απόδοσης της θέρμανσης νερού που καθορίζονται στο σημείο 1 του παραρτήματος II, να παρέχεται στους εμπόρους ηλεκτρονική ετικέτα με τη μορφή και τις πληροφορίες που καθορίζονται στο σημείο 1.1 του παραρτήματος III·». β) Στην παράγραφο 1 πρώτο εδάφιο προστίθεται το ακόλουθο στοιχείο ζ): «ζ) για κάθε μοντέλο θερμαντήρα νερού να παρέχεται στους εμπόρους ηλεκτρονικό δελτίο προϊόντος όπως καθορίζεται στο σημείο 1 του παραρτήματος IV, και ειδικότερα για τα μοντέλα θερμαντήρων νερού με αντλία θερμότητας, να παρέχεται στους εμπόρους ηλεκτρονικό δελτίο προϊόντος τουλάχιστον για τη μονάδα παραγωγής θερμότητας.». γ) Στην παράγραφο 1 προστίθεται το ακόλουθο εδάφιο: «Από τις 26 Σεπτεμβρίου 2017, για κάθε μοντέλο θερμαντήρα νερού το οποίο συμμορφώνεται με τις τάξεις ενεργειακής απόδοσης της θέρμανσης νερού που καθορίζονται στο σημείο 1 του παραρτήματος II, να παρέχεται στους εμπόρους ηλεκτρονική ετικέτα με τη μορφή και τις πληροφορίες που καθορίζονται στο σημείο 1.2 του παραρτήματος III.». δ) Στην παράγραφο 2 πρώτο εδάφιο προστίθεται το ακόλουθο στοιχείο στ): «στ) για κάθε μοντέλο δεξαμενής αποθήκευσης ζεστού νερού το οποίο συμμορφώνεται με τις τάξεις ενεργειακής απόδοσης που καθορίζονται στο σημείο 2 του παραρτήματος II, να παρέχεται στους εμπόρους ηλεκτρονική ετικέτα με τη μορφή και τις πληροφορίες που καθορίζονται στο σημείο 2.1 του παραρτήματος III·». ε) Στην παράγραφο 2 πρώτο εδάφιο προστίθεται το ακόλουθο στοιχείο ζ): «ζ) για κάθε μοντέλο δεξαμενής αποθήκευσης ζεστού νερού να παρέχεται στους εμπόρους ηλεκτρονικό δελτίο προϊόντος όπως καθορίζεται στο σημείο 2 του παραρτήματος IV.». στ) Στην παράγραφο 2 προστίθεται το ακόλουθο εδάφιο: «Από τις 26 Σεπτεμβρίου 2017, για κάθε μοντέλο δεξαμενής αποθήκευσης ζεστού νερού το οποίο συμμορφώνεται με τις τάξεις ενεργειακής απόδοσης που καθορίζονται στο σημείο 2 του παραρτήματος II, να παρέχεται στους εμπόρους ηλεκτρονική ετικέτα με τη μορφή και τις πληροφορίες που καθορίζονται στο σημείο 2.2 του παραρτήματος III.». ζ) Στην παράγραφο 3 προστίθεται το ακόλουθο στοιχείο γ): «γ) για κάθε μοντέλο ηλιακής συσκευής να παρέχεται στους εμπόρους ηλεκτρονικό δελτίο προϊόντος όπως καθορίζεται στο σημείο 3 του παραρτήματος IV.». η) Στην παράγραφο 4 προστίθεται το ακόλουθο στοιχείο στ): «στ) για κάθε μοντέλο συγκροτήματος θερμαντήρα νερού και ηλιακής συσκευής το οποίο συμμορφώνεται με τις τάξεις ενεργειακής απόδοσης της θέρμανσης νερού που καθορίζονται στο σημείο 1 του παραρτήματος II, να παρέχεται στους εμπόρους ηλεκτρονική ετικέτα με τη μορφή και τις πληροφορίες που καθορίζονται στο σημείο 3 του παραρτήματος III·». θ) Στην παράγραφο 4 προστίθεται το ακόλουθο στοιχείο ζ): «ζ) για κάθε μοντέλο συγκροτήματος θερμαντήρα νερού και ηλιακής συσκευής να παρέχεται στους εμπόρους ηλεκτρονικό δελτίο προϊόντος όπως καθορίζεται στο σημείο 4 του παραρτήματος IV.». 2) Το άρθρο 4 τροποποιείται ως εξής: α) Στην παράγραφο 1, το στοιχείο β) αντικαθίσταται από το ακόλουθο κείμενο: «β) οι προσφερόμενοι προς πώληση, μίσθωση ή αγορά με δόσεις θερμαντήρες νερού, όταν δεν μπορεί να αναμένεται ότι ο τελικός χρήστης θα δει εκτεθειμένο τον θερμαντήρα νερού, διατίθενται στην αγορά με τις πληροφορίες που παρέχουν οι προμηθευτές σύμφωνα με το σημείο 1 του παραρτήματος VI, εκτός αν η προσφορά γίνεται μέσω διαδικτύου, οπότε εφαρμόζονται οι διατάξεις του παραρτήματος X·». β) Στην παράγραφο 2, το στοιχείο β) αντικαθίσταται από το ακόλουθο κείμενο: «β) οι προσφερόμενες προς πώληση, μίσθωση ή αγορά με δόσεις δεξαμενές αποθήκευσης ζεστού νερού, όταν δεν μπορεί να αναμένεται ότι ο τελικός χρήστης θα δει εκτεθειμένη τη δεξαμενή αποθήκευσης ζεστού νερού, διατίθενται στην αγορά με τις πληροφορίες που παρέχουν οι προμηθευτές σύμφωνα με το σημείο 2 του παραρτήματος VI, εκτός αν η προσφορά γίνεται μέσω διαδικτύου, οπότε εφαρμόζονται οι διατάξεις του παραρτήματος X·». γ) Στην παράγραφο 3, το στοιχείο β) αντικαθίσταται από το ακόλουθο κείμενο: «β) τα προσφερόμενα προς πώληση, μίσθωση ή αγορά με δόσεις συγκροτήματα θερμαντήρα νερού και ηλιακής συσκευής, όταν δεν μπορεί να αναμένεται ότι ο τελικός χρήστης θα δει εκτεθειμένο το συγκρότημα θερμαντήρα νερού και ηλιακής συσκευής, διατίθενται στην αγορά με τις πληροφορίες που παρέχουν οι προμηθευτές σύμφωνα με το σημείο 3 του παραρτήματος VI, εκτός αν η προσφορά γίνεται μέσω διαδικτύου, οπότε εφαρμόζονται οι διατάξεις του παραρτήματος X·». 3) Το παράρτημα VI τροποποιείται σύμφωνα με το παράρτημα X του παρόντος κανονισμού. 4) Προστίθεται νέο παράρτημα X σύμφωνα με το παράρτημα X του παρόντος κανονισμού. Άρθρο 11 Έναρξη ισχύος Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 5 Μαρτίου 2014.

Classification Labels:
1154
712

Label Descriptions:
{"1154": "Ενεργειακή πολιτική", "712": "ΕΝΕΡΓΕΙΑ"}

EuroVoc IDs (Original): 138
486
87
2498
4361
4414
1401
2012

EuroVoc IDs (Expanded): 138
486
87
2498
4361
4414
1401
2012

Dataset Source: meu

Split: test